作者:許敬宗
標題:奉和行經破薛舉戰地應制
內容:混元分大象，長策挫修鯨。於斯建宸極，由此創鴻名。一戎幹宇泰，千祀德流清。垂衣凝庶績，端拱鑄群生。複整瑤池駕，還臨官渡營。周遊尋曩跡，曠望動天情。帷宮面丹浦，帳殿矚宛城。虜場棲九穗，前歌被六英。戰地甘泉湧，陣處景雲生。普天沾凱澤，相攜欣頌平。